JayJayThrowThrow/commonwealth-wiki-mix huggingface dataset:
ಅಭಿಮನ್ಯು (ಚಲನಚಿತ್ರ)

ಅಭಿಮನ್ಯು ಇದು 2014 ರ ಭಾರತೀಯ ಬಹುಭಾಷಾ ಆಕ್ಷನ್ - ಮಸಾಲಾ ಚಲನಚಿತ್ರವಾಗಿದ್ದು, ಇದನ್ನು ಅರ್ಜುನ್ ನಿರ್ಮಿಸಿ ನಿರ್ದೇಶಿಸಿದ್ದಾರೆ. ಇದು ತಮಿಳಿನ ಜೈ ಹಿಂದ್ ಚಿತ್ರದ ಮುಂದುವರಿದ ಭಾಗವಾಗಿದೆ. ಮತ್ತು ಕನ್ನಡ, ತಮಿಳು ಮತ್ತು ತೆಲುಗು ಭಾಷೆಗಳಲ್ಲಿ ಏಕಕಾಲದಲ್ಲಿ ನಿರ್ಮಿಸಲಾಯಿತು,

ತಮಿಳಿನಲ್ಲಿ ಜೈಹಿಂದ್ 2 ಅಥವಾ ಅರ್ಜುನ್ ಜೈ ಹಿಂದ್ 2 ಎಂಬ ಹೆಸರಿನಲ್ಲಿ ಇತ್ತು.

ಎಪಿಜೆ ಅಬ್ದುಲ್ ಕಲಾಂ ಅವರ ಕನಸುಗಳಲ್ಲಿ ಕಾಣಿಸಿಕೊಂಡಂತೆ ಭಾರತವು ಸೂಪರ್ ಪವರ್ ಆಗುವುದರ ಮೇಲೆ ಚಿತ್ರವು ಕೇಂದ್ರೀಕರಿಸುತ್ತದೆ ಮತ್ತು ಶಿಕ್ಷಣ ವ್ಯವಸ್ಥೆಯಲ್ಲಿನ ಸಮಸ್ಯೆಗಳನ್ನು ನಿಭಾಯಿಸಲು ಪ್ರಯತ್ನಿಸುತ್ತದೆ. ಚಿತ್ರವು 7 ನವೆಂಬರ್ 2014 ರಂದು ಬಿಡುಗಡೆಯಾಯಿತು. ಈ ಚಿತ್ರವು ಎರಡನೇ ಅತ್ಯುತ್ತಮ ಚಿತ್ರಕ್ಕಾಗಿ ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿಯನ್ನು ಗೆದ್ದುಕೊಂಡಿತು. ಈ ಚಿತ್ರ ಸ್ಯಾಂಡಲ್ವುಡ್ ಬಾಕ್ಸ್ ಆಫೀಸ್ನಲ್ಲಿ ಬ್ಲಾಕ್ಬಸ್ಟರ್ ಆಗಿತ್ತು, ಆದರೆ ತಮಿಳು ಮತ್ತು ತೆಲುಗಿನಲ್ಲಿ ಉತ್ತಮ ಪ್ರದರ್ಶನ ನೀಡಲಿಲ್ಲ.
ಪಾತ್ರವರ್ಗ
ನಿರ್ಮಾಣ

ಚಿತ್ರದ ಚಿತ್ರೀಕರಣವನ್ನು 9 ಜೂನ್ 2013 ರಂದು ಮುಂಬೈನಲ್ಲಿ ಅದ್ಧೂರಿಯಾಗಿ ಪ್ರಾರಂಭಿಸಲಾಯಿತು ಮತ್ತು 20 ಕೋಟಿ ಬಜೆಟ್‌ನಲ್ಲಿ ಮಾಡಲಾಯಿತು. ಕಲಾ ನಿರ್ದೇಶಕ ಶಶಿಧರ್ 25 ಲಕ್ಷ ರೂಪಾಯಿ ವೆಚ್ಚದಲ್ಲಿ ಜೈಲು ಹೋಲುವ ಬೃಹತ್ ಸೆಟ್ ನಿರ್ಮಿಸಿದ್ದಾರೆ. ಬ್ಯಾಂಕಾಕ್‌ನಲ್ಲಿರುವ ಹಿಂದಿನ ಸೇನಾ ಸೌಲಭ್ಯದಲ್ಲಿ ಹೆಚ್ಚಿನ ಆಕ್ಟೇನ್ ಆಕ್ಷನ್ ಸೀಕ್ವೆನ್ಸ್ ಅನ್ನು ಚಿತ್ರೀಕರಿಸಲಾಗಿದೆ.
ಧ್ವನಿಮುದ್ರಿಕೆ
ಬಿಡುಗಡೆ

ಚಿತ್ರದ ತಮಿಳು ಆವೃತ್ತಿಯ ಉಪಗ್ರಹ ಹಕ್ಕುಗಳನ್ನು Zee Thamizh ಗೆ ಮತ್ತು ಕನ್ನಡ ಆವೃತ್ತಿಯನ್ನು ಕಲರ್ಸ್ ಕನ್ನಡಕ್ಕೆ ಮಾರಾಟ ಮಾಡಲಾಗಿದೆ.
ತೆರಿಗೆ ವಿನಾಯಿತಿ ಸಮಸ್ಯೆ

" ಜೈ ಹಿಂದ್ " ಎಂಬುದು ತಮಿಳು ಪದವಲ್ಲ ಎಂಬ ಹೇಳಿಕೆಯಿಂದಾಗಿ ತಮಿಳು ಆವೃತ್ತಿಗೆ ತೆರಿಗೆ ವಿನಾಯಿತಿ ಸಿಗಲಿಲ್ಲ. ನಟ ಅರ್ಜುನ್ ಅವರು ಸಮಿತಿಯ ಸದಸ್ಯರೊಂದಿಗೆ ವಾದಿಸಿದರು ಆದರೆ ಪ್ರಯತ್ನದಲ್ಲಿ ವಿಫಲರಾದರು.
ಉಲ್ಲೇಖಗಳು

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ರಾಜ ಕೆಂಪು ರೋಜ (ಚಲನಚಿತ್ರ)

ರಾಜಾ ಕೆಂಪು ರೋಜ - ಇದು 1990 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ರವಿರಾಜ್ ಇದನ್ನು ನಿರ್ದೇಶಿಸಿದ್ದಾರೆ. ಇದನ್ನು ಎಸ್. ಉಮೇಶ್ ನಿರ್ಮಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ಪ್ರಭಾಕರ್, ಮಾಲಾಶ್ರೀ ಮತ್ತು ತಾರಾ ಇದ್ದಾರೆ.
ಈ ಚಿತ್ರದ ಸಂಗೀತವನ್ನು ಉಪೇಂದ್ರಕುಮಾರ್ ಸಂಯೋಜಿಸಿದ್ದಾರೆ.
ಪಾತ್ರವರ್ಗ

* ಪ್ರಭಾಕರ್
* ಮಾಲಾಶ್ರೀ
* ರವಿರಾಜ್
* ವಜ್ರಮುನಿ
* ತಾರಾ
* ಸುಂದರಕೃಷ್ಣ ಅರಸ್
* ಧೀರೇಂದ್ರ ಗೋಪಾಲ್
* ಶಿವರಾಂ
* ಎಂ. ಎಸ್. ಉಮೇಶ್
* ಟೆನಿಸ್ ಕೃಷ್ಣ
* ದಿನೇಶ್
* ವಿಶ್ವ ವಿಜೇತ
* ಬ್ಯಾಂಕ್ ಜನಾರ್ಧನ್
* ಮೈಸೂರು ಲೋಕೇಶ್
ಹಿನ್ನೆಲೆ ಸಂಗೀತ

ಉಪೇಂದ್ರ ಕುಮಾರ್ ಅವರು ಈ ಚಿತ್ರದ ಹಿನ್ನೆಲೆ ಸಂಗೀತವನ್ನು ಸಂಯೋಜಿಸಿದರು.


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಏಕಲವ್ಯ (ಚಲನಚಿತ್ರ)

ಏಕಲವ್ಯ, ಶ್ರೀಕಾಂತ್ ನಹತಾ ನಿರ್ದೇಶನ ಮತ್ತು ನಿರ್ಮಾಪಣ ಮಾಡಿರುವ ೧೯೯೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಸಂಗೀತ ರಾಜ, ಸಂಗೀತ ನಿರ್ದೇಶನ ಮಾಡಿದ್ದಾರೆ. ಅಂಬರೀಶ್,ಶ್ರೀನಾಥ್ ಮತ್ತು ಜಯಪ್ರದ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಪಾತ್ರವರ್ಗ

*ನಾಯಕ(ರು) = ಅಂಬರೀಶ್
*ನಾಯಕಿ(ಯರು) = ಜಯಪ್ರದ
*ಶ್ರೀನಾಥ್
*ತೂಗುದೀಪ ಶ್ರೀನಿವಾಸ್
ಹಾಡಗಳು

{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ಮುತ್ತು ಮುತ್ತು ಇಗಾ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಚಿತ್ರಾ
|-
| 2
| ಮಳೆಬಿಲ್ಲು ಅಂದ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಚಿತ್ರಾ
|-
| 3
| ನಿನ್ನ ಸ್ನೇಹಾ ಚಿನ್ನ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಚಿತ್ರಾ
|-
| 4
| ಸಂಸಾರವೆಂದರೇನು
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಚಿತ್ರಾ
|-
ರಾಣಿ ಮಹಾರಾಣಿ (ಚಲನಚಿತ್ರ)

ರಾಣಿ ಮಹಾರಾಣಿ - ೧೯೯೦ರಲ್ಲಿ ಬಿಡುಗಡೆಯಾದ ಕನ್ನಡ ಚಲನಚಿತ್ರಗಳಲ್ಲೊಂದು. ಬಿ.ರಾಮಮೂರ್ತಿ ನಿರ್ದೇಶನದ ಚಿತ್ರವಾಗಿದೆ. ಈ ಚಿತ್ರದ ನಿರ್ಮಾಪಕರು ಜೈಜಗದೀಶ್. ಅಂಬರೀಶ್, ಶಶಿಕುಮಾರ್ ಮತ್ತು ಮಾಲಾಶ್ರೀ ಅಭಿನಯದ ಚಿತ್ರವಾಗಿದೆ. ಹಂಸಲೇಖ ರವರ ಸಂಗೀತ ನಿರ್ದೇಶನದಿಂದ ಈ ಚಿತ್ರವು ಮಾಡಲಾಗಿದೆ.
ಪಾತ್ರ

*ಅಂಬರೀಷ್
*ಶಶಿಕುಮಾರ್
*ಮಾಲಾಶ್ರೀ
*ಉಮಾಶ್ರೀ
*ದೊಡ್ಡಣ್ಣ
*ಜಗ್ಗೇಶ್
*ಮೈಸೂರು ಲೋಕೇಶ್
*ಎಂ.ಎಸ್.ಉಮೇಶ್
*ಟೆನಿಸ್ ಕೃಷ್ಣ
ಹಿನ್ನೆಲೆ ಸಂಗೀತ

ಹಂಸಲೇಖ ಈ ಚಿತ್ರಕ್ಕೆ ಹಿನ್ನೆಲೆ ಸಂಗೀತವನ್ನು ಕೊಡುವುದಲ್ಲದೆ ಚಿತ್ರದ ಗೀತೆಗಳಿಗೆ ಸಾಹಿತ್ಯವನ್ನು ಮತ್ತು ಸಂಗೀತವನ್ನೊದಗಿಸಿದ್ದಾರೆ.


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ವರ್ಗ: ಶತದಿನೋತ್ಸವದ ಕನ್ನಡ ಚಿತ್ರಗಳು
ಮತ್ತೆ ಹಾಡಿತು ಕೋಗಿಲೆ (ಚಲನಚಿತ್ರ)

ಮತ್ತೆ ಹಾಡಿತು ಕೋಗಿಲೆ - ಇದು 1990 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ಎಚ್. ಆರ್. ಭಾರ್ಗವ ಇದನ್ನು ನಿರ್ದೇಶಿಸಿದ್ದಾರೆ. ಇದನ್ನು ಎಸ್.ಶಂಕರ್ ನಿರ್ಮಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ವಿಷ್ಣುವರ್ಧನ್, ಬೇಬಿ ಶ್ಯಾಮಿಲಿ, ಅನಂತನಾಗ್, ಭವ್ಯ ಮತ್ತು ರೂಪಿಣಿ ಇದ್ದಾರೆ. ಅಂದಿನ ಸೂಪರ್ ಸ್ಟಾರ್ ಗಳಾದ ಅನಂತನಾಗ್ ಮತ್ತು ವಿಷ್ಣುವರ್ಧನ್ ಈ ಚಿತ್ರದಲ್ಲಿ ಮೊದಲ ಬಾರಿಗೆ ಜತೆಯಾಗಿ ಅಭಿನಯಿಸಿದ್ದಾರೆ. (ಕೆಲವು ವರ್ಷಗಳ ನಂತರ ಅವರು ಮತ್ತೆ ಒಟ್ಟಾಗಿ "ನಿಷ್ಕರ್ಷ" ಚಿತ್ರದಲ್ಲಿ ಅಭಿನಯಿಸಿದರು).
ನಿರ್ದೇಶಕ ಭಾರ್ಗವ ಅವರು ತಿಳಿಸಿದಂತೆ, ಅವರು ತಾವು ಕೂಡ ನಿರ್ಮಾಣದಲ್ಲಿ ಭಾಗಿಯಾಗಿದ್ದ "ನಾ ನಿನ್ನ ಮರೆಯಲಾರೆ" ಚಿತ್ರವನ್ನು ಬಹಳ ಇಷ್ಟ ಪಟ್ಟಿದ್ದು , ಚಿ. ಉದಯಶಂಕರ್ ಅವರನ್ನು ಅಂತಹದೇ ಮತ್ತೊಂದು ಚಿತ್ರಕಥೆ ( ಬೈಕ್ ಅನ್ನು ಸದಾ ಸಂಗಾತಿಯಾಗಿ ಹೊಂದಿರುವ ನಾಯಕ ಮತ್ತು ನಾಯಕಿಯರ ದುರಂತ ಪ್ರೇಮಕಥೆ)ಗಾಗಿ ಕೇಳಿಕೊಂಡರು. ಆಗ ಚಿ. ಉದಯಶಂಕರ್ ಅವರು ತಾವು ರಾಜಕುಮಾರ್ ಅವರಿಗಾಗಿ ಬರೆದಿದ್ದ , ಆದರೆ ಅದಾಗಲೇ ಅಂತಹದೊಂದು ಕತೆಯ ಚಿತ್ರ "ದೇವರ ಮಕ್ಕಳು " ಅನ್ನು ಮಾಡಿರುವ ಕಾರಣ ರಾಜಕುಮಾರ್ ಅವರು ತಿರಸ್ಕರಿಸಿದ್ದ ಕಥೆಯನ್ನು ಅವರಿಗೆ ಕೊಟ್ಟರು.
ಪಾತ್ರವರ್ಗ

*ವಿಷ್ಣುವರ್ಧನ್ ಆನಂದ್ ಆಗಿ
*ಅನಂತನಾಗ್ ಪ್ರಸನ್ನಕುಮಾರ್ ಆಗಿ
*ಭವ್ಯ ಕವಿತಾ ಆಗಿ
* ರೂಪಿಣಿ ಸಂಗೀತಾ ಆಗಿ
*ಬೇಬಿ ಶ್ಯಾಮಿಲಿ ಪಲ್ಲವಿ ಆಗಿ
*ಸವಿತಾ ಪಾತ್ರದಲ್ಲಿ ಸತ್ಯಶ್ರೀ
* ಮುಖ್ಯಮಂತ್ರಿ ಚಂದ್ರು ಪ್ರದೀಪ್ ಆಗಿ
*ರಮೇಶ್ ಭಟ್ ಗೋಪಾಲ್ ಆಗಿ
*ವಿಶ್ವಪ್ರಸಾದ ಆಗಿ ಅಶೋಕ್ ರಾವ್
* ದೊಡ್ಡಣ್ಣ ಸಂತೋಷ್ ಆಗಿ
ಹಾಡುಗಳು

ಈ ಚಿತ್ರಕ್ಕೆ ಸಂಗೀತ ಸಂಯೋಜನೆ ಮಾಡಿದವರು ರಾಜನ್-ನಾಗೇಂದ್ರ ಮತ್ತು ಹಾಡುಗಳನ್ನು ಬರೆದವರು ಚಿ.ಉದಯಶಂಕರ್.
ಉಲ್ಲೇಖನಗಳು

ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳುವರ್ಗ:ವಿಷ್ಣುವರ್ಧನ್ ಚಲನಚಿತ್ರಗಳು
ಅಶೋಕ ಚಕ್ರ (ಚಲನಚಿತ್ರ)

ಅಶೋಕ ಚಕ್ರ, ಬಿ.ರಾಮಮೂರ್ತಿ ನಿರ್ದೇಶನ ಮತ್ತು ಎಂ.ರಾಜೇಂದ್ರ ನಿರ್ಮಾಪಣ ಮಾಡಿರುವ ೧೯೯೦ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಮನೋರಂಜನ್ ಪ್ರಭಾಕರ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಪ್ರಭಾಕರ್, ಶಶಿಕುಮಾರ್ ಮತ್ತು ಸುಧಾರಾಣಿ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಪಾತ್ರವರ್ಗ

*ನಾಯಕ(ರು) = ಪ್ರಭಾಕರ್, ಶಶಿಕುಮಾರ್
*ನಾಯಕಿ(ಯರು) = ಸುಧಾರಾಣಿ
*ತ್ಯಾಗರಾಜ್
ಹಾಡಗಳು

{| class="wikitable sortable "
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ಪ್ರೀತಿಯ ಮರೆತು
| ಮಂಜುಳಾ ಗುರು
|-
| 2
| ಸಂಗಾತಿ ನಿನ್ನ ಕಂಡೆ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಮಂಜುಳಾ ಗುರು
|-
| 3
| ಹಾಡೋನ ಇಲ್ಲೇ
| ರಮೇಶ್, ಮಂಜುಳಾ ಗುರು
|-
| 4
| ನ್ಯಾಯ ಸಿರಿಯಲ್ಲಿ
| ಎಸ್.ಪಿ.ಬಾಲಸುಬ್ರಹ್ಮಣ್ಯಂ, ಕೆ.ಎಸ್ ಚಿತ್ರಾ
|-
ಉತ್ಕರ್ಷ (ಚಲನಚಿತ್ರ)

ಸುನೀಲ್‍ಕುಮಾರ್ ದೇಸಾಯಿ ನಿರ್ದೇಶನದಲ್ಲಿ ೧೯೯೦ರಲ್ಲಿ ಬಿಡುಗಡೆಯಾದ ಚಿತ್ರವೇ ಉತ್ಕರ್ಷ. ಈ ಚಿತ್ರದ ಮುಖ್ಯ ತಾರಾಗಣದಲ್ಲಿ ಅಂಬರೀಶ್, ದೇವರಾಜ್‌ ಹಾಗೂ ವನಿತಾ ವಾಸು ಇದ್ದಾರೆ.
ಸಂಕ್ಷಿಪ್ತ ಚಿತ್ರಕಥೆ

ಈ ಚಿತ್ರದಲ್ಲಿ ದೇವರಾಜ್‌ ರಾಜೇಶ್ ಶರ್ಮಾ ಎಂಬ ನಗ್ನ ಚಿತ್ರಗಳ ರಚನಾಕಾರನ ಪಾತ್ರ ಮಾಡಿದ್ದಾರೆ. ಈತ ತನ್ನ ಹೆಂಡತಿಯ ಅಕ್ರಮ ಸಂಬಂಧವನ್ನು ಸಹಿಸಲಾರದೆ ಮಾನಸಿಕ ರೋಗಿಯಾಗಿರುತ್ತಾನೆ. ಆದರೆ ಸಮಾಜದಲ್ಲಿ ಸಭ್ಯ ವ್ಯಕ್ಥಿಯಂತಿರುತ್ತಾನೆ. ತನ್ನ ಹೆಂಡತಿಯನ್ನು ಕೊಂದ ನಂತರ ಇನ್ನೂ ಅನೇಕ ಹೆಣ್ಣು ಮಕ್ಕಳನ್ನು ಕೊಲ್ಲುತ್ತಾನೆ. ಈತ ಯಾವುದೇ ಹೆಣ್ಣನ್ನು ನಗ್ನವಾಗಿ ಕಂಡರೆ ಅಥವಾ ಜೋರಾಗಿ ನಗುತ್ತಿರುವುದನ್ನು ಕಂಡರೆ ಈತನೊಳಗಿರುವ ಮಾನಸಿಕ ರೋಗಿ ಎಚ್ಚೆತ್ತುಕೊಳ್ಳುತ್ತಾನೆ. ನಂತರ ಅವಳು ಒಂಟಿಯಾಗಿರುವಾಗ ಹೋಗಿ ಅವಳ ಮನೆಯಲ್ಲೇ ಅವಳನ್ನು ಅವಳ ಕೈಯಲ್ಲೇ ನಗ್ನವಾಗಿಸಿ ಅವಳನ್ನು ಜೋರಾಗಿ ನಗುವಂತೆ ಮಾಡಿ ಕುತ್ತಿಗೆ ಕೊಯ್ದು ಸಾಯಿಸುತ್ತಾನೆ. ಆದರೆ ಯಾವುದೇ ಬಲಾತ್ಕಾರ ನಡೆಸುವುದಿಲ್ಲ. ನಂತರ ಹೆಣದ ಸುತ್ತ ಹಾಡು ಹೇಳಿಕೊಂಡು ಕುಣಿಯುತ್ತಾನೆ. ಯಾವುದೇ ಸುಳಿವುಗಳಿಲ್ಲದ ಯಾವುದೇ ಉದ್ದೇಶವಿಲ್ಲದ ಸರಣಿ ಕೊಲೆಗಳ ಹಿಂದಿನ ರಹಸ್ಯವನ್ನು ಪೋಲೀಸ್ ಅಧಿಕಾರಿ (ಅಂಬರೀಶ್) ಹೇಗೆ ಬಯಲಿಗೆಳೆಯುತ್ತಾನೆ ಎಂಬುದನ್ನು ಅತ್ಯುತ್ತಮವಾಗಿ ಚಿತ್ರಿಸಿದ್ದಾರೆ. ದೇವರಾಜ್ ಅಭಿನಯ ಚಿತ್ರದ ಪ್ರಮುಖ ಆಕರ್ಷಣೆ. ಅವಿನಾಶ್ ಸಣ್ಣ ಪಾತ್ರದಲ್ಲಿ ಅಭಿನಯಿಸಿದರೂ ಆ ಪಾತ್ರ ಪ್ರೇಕ್ಷಕರ ಕುತೂಹಲ ಹೆಚ್ಚಿಸುತ್ತದೆ. ಒಟ್ಟಿನಲ್ಲಿ ಸುನೀಲ್ ಕುಮಾರ್ ದೇಸಾಯಿ ಅತ್ಯುತ್ತಮ ಚಿತ್ರವೊಂದನ್ನು ನೀಡಿದ್ದಾರೆ.
ಪಾತ್ರವರ್ಗ
ಪೋಷಕ ಪಾತ್ರವರ್ಗ

* ಕೆ. ವಿ. ಮಂಜಯ್ಯ
* ಪ್ರವೀಣ್
* ಅಭಿಲಾಷಾ
* ಅಂಜಲಿ
* ಅಖಿಲಾ
* ಸಿತಾರಾ
* ಅನುಪ್ರಿಯಾ
* ಅಮೃತಾ
* ವರಲಕ್ಷ್ಮಿ
* ಕಮಲಶ್ರೀ
* ಆಂಜನಪ್ಪ

ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಅನುಕೂಲಕ್ಕೊಬ್ಬ ಗಂಡ (ಚಲನಚಿತ್ರ)

ಅನುಕೂಲಕ್ಕೊಬ್ಬ ಗಂಡ - ಇದು 1990 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ಎಂ.ಎಸ್.ರಾಜಶೇಖರ್ ನಿರ್ದೇಶಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ರಾಘವೇಂದ್ರ ರಾಜ್‍ಕುಮಾರ್ ಮತ್ತು ವಿದ್ಯಾಶ್ರೀ ಇದ್ದಾರೆ. ಈ ಚಿತ್ರದ ಸಂಗೀತವನ್ನು ಉಪೇಂದ್ರ ಕುಮಾರ್ ಸಂಯೋಜಿಸಿದ್ದಾರೆ. ಈ ಚಿತ್ರವು "ಜೋರೂ ಕಾ ಗುಲಾಮ್ " ಎಂಬ ಹಿಂದಿ ಚಿತ್ರದ ರೀಮೇಕ್ ಆಗಿದೆ.
ಪಾತ್ರವರ್ಗ

* ರಾಘವೇಂದ್ರ ರಾಜ್‍ಕುಮಾರ್
* ವಿದ್ಯಾಶ್ರೀ
* ಲೋಕೇಶ್
* ಗಿರಿಜಾ ಲೋಕೇಶ್
* ಪ್ರಕಾಶ್ ರೈ
* ಸುಧಾ ನರಸಿಂಹರಾಜು
* ಸುಂದರಶ್ರೀ
* ರೇಖಾ ದಾಸ್
* ಶ್ರೀದೇವಿ
* ಶ್ಯಾಮಸುಂದರ್
ಹಿನ್ನೆಲೆ ಸಂಗೀತ

ಈ ಚಿತ್ರದ ಎಲ್ಲ ಗೀತೆಗಳನ್ನು ಉಪೇಂದ್ರ ಕುಮಾರ್ ಸಂಯೋಜಿಸಿದ್ದಾರೆ.
ಚಿತ್ರಗೀತೆಗಳು

ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ವರ್ಗ: ಶತದಿನೋತ್ಸವದ ಕನ್ನಡ ಚಿತ್ರಗಳು
ಶಬರಿಮಲೆ ಸ್ವಾಮಿ ಅಯ್ಯಪ್ಪ (ಚಲನಚಿತ್ರ)

ಶಬರಿಮಲೆ ಸ್ವಾಮಿ ಅಯ್ಯಪ್ಪ - ಇದು 1990 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ಸುಬ್ರಹ್ಮಣ್ಯಂ ಕುಮಾರ್ ಮತ್ತು ವಿ. ಸ್ವಾಮಿನಾಥನ್ ಅವರು ನಿರ್ಮಿಸಿದ್ದು ರೇಣುಕಾಶರ್ಮ ನಿರ್ದೇಶಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ಶ್ರೀನಿವಾಸಮೂರ್ತಿ, ಗೀತಾ, ಮಾಸ್ಟರ್ ಸಂಜಯ್ ಇದ್ದಾರೆ.

ಈ ಚಿತ್ರದ ಸಂಗೀತವನ್ನು ಕೆ.ವಿ. ಮಹದೇವನ್ ಸಂಯೋಜಿಸಿದ್ದಾರೆ. ಈ ಚಿತ್ರವನ್ನು ಮಲಯಾಳಂನಲ್ಲಿ ಇದೇ ಹೆಸರಿನಲ್ಲಿ, ತಮಿಳಿನಲ್ಲಿ ಮಣಿಕಂಡನ್ ಹೆಸರಿನಲ್ಲಿ ರಿಮೇಕ್ ಮಾಡಲಾಯಿತು.
ಪಾತ್ರವರ್ಗ

* ಮಣಿಕಂಠ ಶ್ರೀ ಸ್ವಾಮಿ ಅಯ್ಯಪ್ಪನಾಗಿ ಮಾಸ್ಟರ್ ಸಂಜಯ್
* ಶ್ರೀನಿವಾಸಮೂರ್ತಿ ಪಾಂಡ್ಯರಾಜನಾಗಿ
* ಗೀತಾ ಪಾಂಡುರಾಜನ ಮಡದಿಯಾಗಿ
* ಶ್ರೀಲತಾ
ಚಿತ್ರಸಂಗೀತ

ಈ ಚಿತ್ರದ ಸಂಗೀತವನ್ನು ಕೆ.ವಿ ಮಹದೇವನ್ ಸಂಯೋಜಿಸಿದ್ದಾರೆ. ಗೀತೆಗಳನ್ನು ವಿಜಯ ನಾರಸಿಂಹ ಮತ್ತು ಚಿ ಉದಯಶಂಕರ್ ರಚಿಸಿದ್ದಾರೆ.


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳು
ಚಾಲೆಂಜ್ (೨೦೧೨ರ ಚಲನಚಿತ್ರ)

ಚಾಲೆಂಜ್ ಕಾಮರಾಜ್ ನಿರ್ದೇಶಿಸಿದ 2012 ರ ಕನ್ನಡ ಚಲನಚಿತ್ರವಾಗಿದೆ, ಚಿತ್ರದಲ್ಲಿ ನಿಶಾನ್, ಸಂಜನಾ ಸಿಂಗ್, ಅಚ್ಯುತ್ ಕುಮಾರ್, ಹರೀಶ್ ರಾಜ್, ಸಂಜನಾ ಸಿಂಗ್, ಕಲಾಭವನ್ ಮಣಿ, ಜಯಪ್ರಕಾಶ್, ಮತ್ತು ರಿಯಾಜ್ ಖಾನ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಲನಚಿತ್ರವನ್ನು ಕನ್ನಡ, ತಮಿಳು ಮತ್ತು ಮಲಯಾಳಂ ಭಾಷೆಗಳಲ್ಲಿ ಏಕಕಾಲದಲ್ಲಿ ಚಿತ್ರೀಕರಿಸಲಾಯಿತು, ತಮಿಳು ಮತ್ತು ಮಲಯಾಳಂ ಆವೃತ್ತಿಗಳು ಅನುಕ್ರಮವಾಗಿ ಯಾರುಕ್ಕು ಥೇರಿಯುಮ್ ಮತ್ತು 120 ನಿಮಿಷಗಳು. ಈ ಚಲನಚಿತ್ರವು ಅಮೇರಿಕದ ಚಲನಚಿತ್ರ Unknown (2006) ನ ರೂಪಾಂತರವಾಗಿದೆ.
ಕಥಾವಸ್ತು

ಯುವಕರ ಗುಂಪೊಂದು ಕಾರ್ಖಾನೆಯಲ್ಲಿ ಬೀಗ ಹಾಕಲ್ಪಡುತ್ತದೆ. ಮರುದಿನ, ಅವರಲ್ಲಿ ಯಾರಿಗೂ ಏನೂ ನೆನಪಿಲ್ಲ.
ಪಾತ್ರವರ್ಗ

* ಶಕ್ತಿ/ಮಾಧವನ್ ಪಾತ್ರದಲ್ಲಿ ನಿಶಾನ್
* ಸೂರಿ/ವಿಷ್ಣು ಪಾತ್ರದಲ್ಲಿ ಅಚ್ಯುತ್ ಕುಮಾರ್
* ಬಾಷಾ/ರಿಯಾಜ್ ಆಗಿ ಹರೀಶ್ ರಾಜ್
* ಬಾಷಾ/ಕನಿಕಾ, ರಿಯಾಜ್ ಅವರ ಪತ್ನಿಯಾಗಿ ಸಂಜನಾ ಸಿಂಗ್
* ಮನೋಜ್ ಪಾತ್ರದಲ್ಲಿ ದಿಲೀಪ್ ರಾಜ್
* ರಘು ಪಾತ್ರದಲ್ಲಿ ಕಲಾಭವನ ಮಣಿ
* ಉನ್ನಿಥಾನ್ ಪಾತ್ರದಲ್ಲಿ ಜಯಪ್ರಕಾಶ್
* ಫ್ರೆಡ್ಡಿಯಾಗಿ ರಿಯಾಜ್ ಖಾನ್
* ಧರ್ಮೇಂದ್ರ
* ತೀರ್ಥ
* ಅಕ್ಷತಾ
* ಮಮತಾ
* ಬಿರಾದಾರ್
* ಕೃಷ್ಣಮೂರ್ತಿ
* ವೆನ್ನಿರಾದೈ ಮೂರ್ತಿ

ರೇಣಿಗುಂಟಾ (2009) ಚಿತ್ರದಲ್ಲಿ ನಟಿಸಿದ ಸಂಜನಾ ಸಿಂಗ್, ಹರೀಶ್ ರಾಜ್ ಅವರ ಪ್ರೇಮಿಯ ಪಾತ್ರಕ್ಕೆ ಸಹಿ ಹಾಕಿದರು. ಕನ್ನಡದ ನಟ ಹರೀಶ್ ರಾಜ್ ತಮಿಳು ಅವತರಣಿಕೆಯಲ್ಲಿ ಸ್ವತಃ ಡಬ್ಬಿಂಗ್ ಮಾಡಿದ್ದಾರೆ.
ಧ್ವನಿಮುದ್ರಿಕೆ

ಧ್ವನಿಪಥವು ಕಣ್ಣನ್ ಸಂಯೋಜಿಸಿದ ಎರಡು ಹಾಡುಗಳನ್ನು ಒಳಗೊಂಡಿದೆ.

; ಕನ್ನಡ ಆವೃತ್ತಿ

* ಚಾಲೆಂಜ್ ಬೇಕು
* ಎನ್ನೆ ಕುಡಿ
ವಿಮರ್ಶೆಗಳು

ತಮಿಳು ಆವೃತ್ತಿಯು ಧ್ರುವೀಕರಿಸಿದ ವಿಮರ್ಶೆಗಳಿಗೆ ಬಿಡುಗಡೆಯಾಯಿತು ಆದರೆ ಕನ್ನಡ ಆವೃತ್ತಿಯು ಸಕಾರಾತ್ಮಕ ವಿಮರ್ಶೆಗಳಿಗೆ ಬಿಡುಗಡೆಯಾಯಿತು.

; ಕನ್ನಡ ಆವೃತ್ತಿ

"ಚಿತ್ರವು ನಿಧಾನಗತಿಯ ಆರಂಭವನ್ನು ತೆಗೆದುಕೊಳ್ಳುತ್ತದೆ ಆದರೆ ನಿರೂಪಣೆಯು ಆಸಕ್ತಿದಾಯಕವಾಗುತ್ತ ಚುರುಕಾಗುತ್ತದೆ ಮತ್ತು ಕ್ಲೈಮ್ಯಾಕ್ಸ್‌ನವರೆಗೂ ಅದು ನಿಮ್ಮನ್ನು ತೊಡಗಿಸಿಕೊಳ್ಳುತ್ತದೆ" ಎಂದು ಸಿಫಿ ಹೇಳಿದೆ.
ಉಲ್ಲೇಖಗಳು

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಗಣೇಶನ ಮದುವೆ (ಚಲನಚಿತ್ರ)

ಗಣೇಶನ ಮದುವೆ ಯು 1990 ರಲ್ಲಿ ತೆರೆಕಂಡ ಕನ್ನಡ ಚಲನಚಿತ್ರ ವಾಗಿದ್ದು ಫಣಿರಾಮಚಂದ್ರ ಅವರು ಇದನ್ನು ನಿರ್ದೇಶಿಸಿದ್ದಾರೆ. ಈ ಚಿತ್ರದಲ್ಲಿ ಅನಂತನಾಗ್, ವಿನಯಾಪ್ರಸಾದ್, ಮುಖ್ಯಮಂತ್ರಿ ಚಂದ್ರು, ರಮೇಶ್ ಭಟ್ ಅವರುಗಳು ಪ್ರಮುಖ ಪಾತ್ರ ವಹಿಸಿದ್ದಾರೆ. ಇದು ಅಂದಿನ ದಿನಗಳಲ್ಲಿ ಬಾಕ್ಸ್ ಆಫೀಸ್ ನಲ್ಲಿ ತುಂಬಾ ಯಶಸ್ವಿಯಾದ ಚಲನಚಿತ್ರವಾಗಿದ್ದು ಅತ್ಯುತ್ತಮವಾದ ಹಾಸ್ಯಪ್ರಧಾನ ಕನ್ನಡ ಚಲನಚಿತ್ರಗಳಲ್ಲಿ ಒಂದೆಂದು ಇದನ್ನು ಪರಿಗಣಿಸಲಾಗಿದೆ.
ಪಾತ್ರವರ್ಗ

* ಅನಂತನಾಗ್ ಮುಖ್ಯಪಾತ್ರವಾದ ಗಣೇಶ ಆಗಿ
* ವಿನಯಾ ಪ್ರಸಾದ್ ಆದಿಲಕ್ಷ್ಮಿ ಆಗಿ
* ಮುಖ್ಯಮಂತ್ರಿ ಚಂದ್ರು ರಮಣ ಮೂರ್ತಿ ಆಗಿ
* ರಮೇಶ್ ಭಟ್ ಶಾಸ್ತ್ರಿ ಆಗಿ —
* ವೈಶಾಲಿ ಕಾಸರವಳ್ಳಿ ಸತ್ಯಭಾಮ ಆಗಿ
* ಶಿವರಾಂ ಗೋವಿಂದರಾಯನಾಗಿ
* ಎಂ. ಎಸ್. ಉಮೇಶ್ — ವಠಾರದ ಇನ್ನೊಬ್ಬ ವಾಸಿಯಾಗಿ
* ರತ್ನಾಕರ ವಾಮನಮೂರ್ತಿಯಾಗಿ
* ಸತ್ಯಭಾಮ ಕನಕ ಆಗಿ
* ಅಂಜಲಿ ಸುಧಾಕರ್ ಅಭಿಲಾಶಾ ಆಗಿ
* ಸಿಹಿ ಕಹಿ ಚಂದ್ರು ಚಂದ್ರು ಪಾತ್ರದಲ್ಲಿ
* ಹೊನ್ನವಳ್ಳಿ ಕೃಷ್ಣ ಪರಮೇಶಿ ಆಗಿ.
* ಮಂಜುಮಾಲಿನಿ ಗಜಲಕ್ಷ್ಮಿಯಾಗಿ
* ಪ್ರಥ್ವಿರಾಜ್ ಪರಮೇಶಿಯ ತಂದೆಯಾಗಿ
* ವಿಷ್ಣುವರ್ಧನ್ ಅತಿಥಿ ಪಾತ್ರದಲ್ಲಿ ತಾವೇ ಆಗಿ
ಹಿನ್ನೆಲೆಸಂಗೀತ

ಚಿತ್ರಕ್ಕೆ ಹಿನ್ನೆಲೆ ಸಂಗೀತವನ್ನು ರಾಜನ್-ನಾಗೇಂದ್ರ ಜೋಡಿಯು ಒದಗಿಸಿದೆ.


ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಶೃತಿ (ಚಲನಚಿತ್ರ)

ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಶೃತಿ ಚಲನಚಿತ್ರವು ೧೯೯೦ಯಲ್ಲಿ ಕನ್ನಡ ಭಾಷೆಯಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ದ್ವಾರಕೀಶ್ರವರು ನಿರ್ದೇಶಿಸಿದ್ದಾರೆ.
ಚಿತ್ರದಲ್ಲಿ ನಟಿಸಿರುವವರು

* ಸುನಿಲ್
* ಶೃತಿ
* ಇಂದುಧರ್
* ಶ್ರೀವತ್ಸ
* ಶ್ರಿನಾಥ್
ಚಿತ್ರದ ಗೀತೆಗಳು

* ಕನ್ನಡ ತಾಯಿಯ ಮಕ್ಕಳು - ಎಸ್.ಎ.ರಾಜ್ ಕುಮಾರ್
* ಹಾಡೊಂದ ನಾ ಹಾಡುವೆನು - ಕೆ.ಜೆ.ಯೇಸುದಾಸ್
* ಚಿಲಿಪಿಲಿ ಎನ್ನುತ್ತಲಿ - ಮಂಜುಳ ಗುರುರಾಜ್
* ತಾಳಕ್ಕೆ ನಾವೆಲ್ಲಾ - ಎಸ್.ಪಿ.ಬಿ
* ಜನುಮ ಜನುಮದಲು - ಕೆ.ಜೆ.ಯೇಸುದಾಸ್, ಮಂಜುಳ ಗುರುರಾಜ್
* ಹೆಣ್ಣಿಗೆ ತಾಳಿ - ಎಸ್.ಪಿ.ಬಿ
ನಿಗೂಢ ರಹಸ್ಯ (ಚಲನಚಿತ್ರ)

ನಿಗೂಢ ರಹಸ್ಯ - ಇದು 1990ರ ಕನ್ನಡ ಸಸ್ಪೆನ್ಸ್ ಥ್ರಿಲ್ಲರ್ ಚಲನಚಿತ್ರವಾಗಿದೆ. ಇದನ್ನು ಪೇರಾಲ ಅವರು ನಿರ್ದೇಶಿಸಿದ್ದು, ಈ ಚಿತ್ರದಲ್ಲಿ ಶಂಕರ್ ನಾಗ್, ಗೀತಾ , ವನಿತಾ ವಾಸು ಮತ್ತು ತಾರಾ ಪ್ರಮುಖ ಪಾತ್ರಗಳಲ್ಲಿದ್ದರು. ಚಿತ್ರಕ್ಕೆ ಸಂಗೀತವನ್ನು ಹಂಸಲೇಖ ಒದಗಿಸಿದರು. ಈ ಚಿತ್ರವು ಶಂಕರ್ ನಾಗ್ ಅವರ ಮರದ ನಂತರ ಬಿಡುಗಡೆ ಆಯಿತು. ಅವರ ಸೋದರ ಅನಂತ್ ನಾಗ್ ಅವರು ಶಂಕರ್ ನಾಗ್ ಅವರ ಪಾತ್ರಕ್ಕೆ ಧ್ವನಿ ನೀಡಿದರು.
ಚಿತ್ರಕಥೆ

ಇಂಜಿನಿಯರ್ ಮೋಹನನು ಒಂದು ದೊಡ್ಡ ಕಟ್ಟಡ ಯೋಜನೆಯನ್ನು ಕೈಗೆತ್ತಿಕೊಳ್ಳುತ್ತಾನೆ. ಆದರೆ ಅವನು ಇರಬೇಕಾಗಿ ಬರುವ ಸ್ಥಳವು ನಿಗೂಢವಾಗಿ ಪರಿಣಮಿಸುತ್ತದೆ. ಅಲ್ಲಿ ಕೆಲವು ವಿಶೇಷ ದಿನಗಳಲ್ಲಿ ಯಾರಾದರೂ ಒಬ್ಬರು ಸುದೀರ್ಘ ವಿದ್ಯುತ್ ನಿಲುಗಡೆಯ ಸಂದರ್ಭದಲ್ಲಿ ಕಾಣೆಯಾಗುತ್ತಿರುತ್ತಾರೆ ಮತ್ತು ಕೆಲ ದಿನಗಳ ನಂತರ ಊರ ಹೊರಗಡೆ ಅವರ ಶವವು ಸಿಗುತ್ತಿರುತ್ತದೆ. ಅಷ್ಟೇ ಅಲ್ಲದೆ ಒಂದು ದೆವ್ವ,ಒಂದು ದೆವ್ವದ ಮನೆ, ಕಾಣೆಯಾಗುವ ಜನರ ಗುಂಪು, ಮತ್ತು ಒಬ್ಬ ಶಕ್ತಿಶಾಲಿ ದೈತ್ಯ ಇವೆಲ್ಲ ಇವನಿಗೆ ಎದುರಾಗುತ್ತವೆ. ಚಲನಚಿತ್ರದ ಉಳಿದ ಭಾಗವು ಮೋಹನನು ಸತ್ಯವನ್ನು ಹೀಗೆ ಬಯಲಿಗೆಳೆಯುತ್ತಾನೆ ಎಂಬುದನ್ನು ತೋರಿಸುತ್ತದೆ.
ಪಾತ್ರವರ್ಗ

*ಶಂಕರ್ ನಾಗ್ ಮೋಹನ್ ಪಾತ್ರದಲ್ಲಿ (ಧ್ವನಿ ನೀಡಿದ್ದು ಅನಂತನಾಗ್)
*ಗೀತಾ ದೀಪಾ ಮತ್ತು ರೂಪಾ ಆಗಿ ದ್ವಿಪಾತ್ರದಲ್ಲಿ
*ವನಿತಾ ವಾಸು ರೋಹಿಣಿ ಪಾತ್ರದಲ್ಲಿ
*ತಾರಾ
*ದೊಡ್ಡಣ್ಣ
* ಸುಧೀರ್
*ಕೆ.ಎಸ್. ಅಶ್ವಥ್
*ಸದಾಶಿವ ಬ್ರಹ್ಮಾವರ್
* ರಮೇಶ್ ಭಟ್
* ಮೈಸೂರು ಲೋಕೇಶ್
* ಸಿಹಿ ಕಹಿ ಚಂದ್ರು
* ಉಮಾಶ್ರೀ
* ಕಾಮಿನಿ ಧರನ್
* ಲೋಹಿತಾಶ್ವ
* ರತ್ನಾಕರ್
* ಶೃಂಗಾರ ನಾಗರಾಜ್
* ಲಲಿತಾ
* ಸೀಮಾ
* ಕಲಾ
* ಬೇಬಿ ರಶ್ಮಿ
* ಬೇಬಿ ಲಕ್ಷ್ಮಿ
*ಹಾಸ್ಟೆಲ್ ಸಂಜು
* ರಾಮಮೂರ್ತಿ
* ಶ್ರೀಶೈಲನ್
*ರಾಮಚಂದ್ರ
* ಶ್ರೀಮತಿ ರಾಮಚಂದ್ರ
*ಚಿಕ್ಕಣ್ಣ
*ರಮೇಶ್ ಪಂಡಿತ್
ಹಿನ್ನೆಲೆ ಸಂಗೀತ

ವರ್ಗ:ವರ್ಷ-೧೯೯೦ ಕನ್ನಡಚಿತ್ರಗಳು
ಅರಳಿದ ಹೂಗಳು (ಚಲನಚಿತ್ರ)

ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ವರ್ಗ: ಶತದಿನೋತ್ಸವದ ಕನ್ನಡ ಚಿತ್ರಗಳು
ಅರಳಿದ ಹೂಗಳು ಚಿತ್ರವು ೧೫ ಫೆಬ್ರವರಿ೧೯೯೧ನಲ್ಲಿ ಕನ್ನಡದಲ್ಲಿ ಬಿಡುಗಡೆಯಾದ ಚಿತ್ರ. ಈ ಚಿತ್ರವನ್ನು ಚಿ.ದತ್ತರಾಜ್‌ರವರು ನಿರ್ದೇಶಿಸಿದ್ದಾರೆ. ಪಾರ್ವತಮ್ಮ ರಾಜ್‍ಕುಮಾರ್ರವರು ಈ ಚಿತ್ರವನ್ನು ನಿರ್ಮಾನಿಸಿದ್ದಾರೆ.
ಚಿತ್ರದ ಹಾಡುಗಳು

* ಆಕಾಶ ಮೇಲಿದೆ - ಎಸ್.ಪಿ.ಬಾಲಸುಬ್ರಮಣ್ಯಂ, ಮಂಜುಳ ಗುರುರಾಜ್
* ಕಾಮನ ಬಿಲ್ಲಲ್ಲಿ - ಎಸ್.ಪಿ.ಬಾಲಸುಬ್ರಮಣ್ಯಂ, ಮಂಜುಳ ಗುರುರಾಜ್
* ನುಡಿಸುವೆ ಬಾಳಿ ಬಾ - ಎಸ್.ಪಿ.ಬಾಲಸುಬ್ರಮಣ್ಯಂ, ಮಂಜುಳ ಗುರುರಾಜ್
* ಇಲ್ಲ ಮಜ ಇಲ್ಲೆ ನಿಜ - ಎಸ್.ಪಿ.ಬಾಲಸುಬ್ರಮಣ್ಯಂ
* ಅತ್ತೆ ಮಗಳೆ - ಎಸ್.ಪಿ.ಬಾಲಸುಬ್ರಮಣ್ಯಂ
ಸುಂದರಕಾಂಡ (ಚಲನಚಿತ್ರ)

ಸುಂದರಕಾಂಡವು ೧೯೯೧ ರ ಭಾರತೀಯ ಕನ್ನಡ-ಭಾಷೆಯ ಆಕ್ಷನ್ ಥ್ರಿಲ್ಲರ್ ಚಲನಚಿತ್ರವಾಗಿದ್ದು ಕೆ.ವಿ.ರಾಜು ಬರೆದು ನಿರ್ದೇಶಿಸಿದ್ದಾರೆ ಮತ್ತು ಶ್ರೀ ವಿಜಯಲಕ್ಷ್ಮಿ ಸಿನಿ ಆರ್ಟ್ಸ್ ಅಡಿಯಲ್ಲಿ ಶ್ರೀದೇವಿ ನಿರ್ಮಿಸಿದ್ದಾರೆ. ಚಿತ್ರದಲ್ಲಿ ಶಂಕರ್ ನಾಗ್ ಮತ್ತು ಶಿವರಂಜಿನಿ ನಟಿಸಿದ್ದು, ದೇವರಾಜ್‌, ಜಗ್ಗೇಶ್ ಮತ್ತು ಅವಿನಾಶ್ ಪೋಷಕ ಪಾತ್ರಗಳಲ್ಲಿ ನಟಿಸಿದ್ದಾರೆ. ಈ ಚಿತ್ರವು ನಟನಾಗಿ ಶಂಕರ್ ನಾಗ್ ಅವರ ಕೊನೆಯ ಚಲನಚಿತ್ರವಾಗಿತ್ತು ಮತ್ತು ಇದು ಮರಣೋತ್ತರವಾಗಿ ಬಿಡುಗಡೆಯಾಯಿತು.
ಕಥಾವಸ್ತು

ಒಬ್ಬ ಪತ್ರಕರ್ತ ಇಬ್ಬರು ಅಪ್ರಾಮಾಣಿಕ ಶಾಸಕರನ್ನು ಕೊಲ್ಲಲು ಸಿದ್ಧರಾಗಿದ್ದಾರೆ, ಆದರೆ ಅವರು ಮೊದಲು ಅವನನ್ನು ಕೊಲ್ಲುತ್ತಾರೆ. ನಂತರ ಪತ್ರಕರ್ತನ ಹೆಂಡತಿ ತನ್ನ ಇಬ್ಬರು ಪುತ್ರರಲ್ಲಿ ಒಬ್ಬರಿಂದ ಬೇರ್ಪಟ್ಟರು ಮತ್ತು ಇಬ್ಬರೂ ಪುತ್ರರು ತಮ್ಮ ತಂದೆಯ ಸಾವಿಗೆ ಸೇಡು ತೀರಿಸಿಕೊಳ್ಳುವ ಉದ್ದೇಶದಿಂದ ಬೆಳೆಯುತ್ತಾರೆ.
ಪಾತ್ರವರ್ಗ

*ಶಂಕರ್ ನಾಗ್
*ದೇವರಾಜ್‌
*ಶಿವರಂಜಿನಿ
*ಜಯಂತಿ
*ಮೈಸೂರು ಲೋಕೇಶ್
*ಅವಿನಾಶ್
*ದೊಡ್ಡಣ್ಣ
*ಜಗ್ಗೇಶ್
ಉಲ್ಲೇಖಗಳು

ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಕ್ರಮ (ಚಲನಚಿತ್ರ)

ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ಕ್ರಮ ಚಿತ್ರವು ೩೧-೮-೧೯೯೦ನಲ್ಲಿ ಬಿಡುಗಡೆಯಾದ ಕನ್ನಡದ ಚಿತ್ರ. ಈ ಚಿತ್ರವನ್ನು ಅಸ್ರಾರ್ ಅಬೀದ್‌ರವರು ನಿರ್ದೇಶಿಸಿದ್ದಾರೆ. ಮೆಹರುನ್ನೀಸಾರವರು ನಿರ್ಮಾಸಿದ್ದಾರೆ. ಈ ಚಿತ್ರದಲ್ಲಿರವರು ವಿಜಯಕಾಶಿ ನಾಯಕನ ಪಾತ್ರದಲ್ಲಿ ಮತ್ತು ತಾರ ನಾಯಕಿಯ ಪಾತ್ರದಲ್ಲಿ ಕಾಣಿಸಿಕೊಂಡಿದ್ದರೆ. ದಾಮೋದರ್‌ರವರು ಈ ಚಿತ್ರದ ಸಂಗೀತ ನಿರ್ದೇಶನವನ್ನು ಮಾಡಿದ್ದಾರೆ.
ಚಿತ್ರದ ಹಾಡುಗಳು

* ಪ್ರೀತಿ ನೀಡುತ್ತಾ ಬೆಳಸಿದ - ಮಂಜುಳ ಗುರುರಾಜ್, ಜೈಪಾಲ್
* ಗಾಳಕ್ಕೆ ಸಿಲುಕಿ ಮೀನು - ಮಂಜುಳ ಗುರುರಾಜ್, ಜೈಪಾಲ್
ರೆಡಿಮೇಡ್ ಗಂಡ (ಚಲನಚಿತ್ರ)

ರೆಡಿಮೇಡ್ ಗಂಡ - ಇದು 1991 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ಶಂಕರ್ ಭಟ್ ಅವರು ಬರೆದಿದ್ದು ಸಾಯಿಪ್ರಕಾಶ್ ಅವರು ನಿರ್ದೇಶಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ಶಶಿಕುಮಾರ್ , ಮಾಲಾಶ್ರೀ ಇದ್ದಾರೆ.
ಈ ಚಿತ್ರದ ಸಂಗೀತವನ್ನು ಉಪೇಂದ್ರಕುಮಾರ್ ಸಂಯೋಜಿಸಿದ್ದಾರೆ.
ಪಾತ್ರವರ್ಗ

* ಶಶಿಕುಮಾರ್
* ಮಾಲಾಶ್ರೀ
* ಹೇಮಾ ಚೌಧರಿ
*ದೊಡ್ಡಣ್ಣ
* ಸಿಹಿ ಕಹಿ ಚಂದ್ರು
* ರಥಸಪ್ತಮಿ ಅರವಿಂದ್
* ಗುರುಮೂರ್ತಿ
*ನರಸಿಂಹಮೂರ್ತಿ
* ಕೆ. ಡಿ. ವೆಂಕಟೇಶ್
*ಕುಣಿಗಲ್ ನಾಗಭೂಷಣ
*ಎಮ್ ಎಸ್ ಕಾರಂತ್
*ಡ್ಯಾನಿ
* ಜಾನಿ
*ಎಂ ಎಸ್ ಉಮೇಶ್
* ಅನಂತರಾವ್ ಮಚ್ಚೇರಿ
* ಸುಧಾ ನರಸಿಂಹರಾಜು
* ಬ್ಯಾಂಕ್ ಜನಾರ್ಧನ್
* ಮುಖ್ಯಮಂತ್ರಿ ಚಂದ್ರು
* ವೈಶಾಲಿ ಕಾಸರವಳ್ಳಿ
* ಕಾಮಿನಿಧರನ್
*ಮಾಸ್ಟರ್ ಸುನಿಲ್

ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ರಾಮಾಚಾರಿ (ಚಲನಚಿತ್ರ)

ರಾಮಾಚಾರಿ - ಇದು 1991 ನೇ ವರ್ಷದ ಕನ್ನಡ ಚಲನಚಿತ್ರವಾಗಿದ್ದು ಇದನ್ನು ಡಿ. ರಾಜೇಂದ್ರ ಬಾಬು ಇದನ್ನು ನಿರ್ದೇಶಿಸಿದ್ದಾರೆ. ಇದನ್ನು ಎನ್. ವೀರಾಸ್ವಾಮಿ ನಿರ್ಮಿಸಿದ್ದಾರೆ. ಇದರ ಪ್ರಮುಖ ಪಾತ್ರಗಳಲ್ಲಿ ರವಿಚಂದ್ರನ್, ಮಾಲಾಶ್ರೀ ಇದ್ದಾರೆ.
ಈ ಚಿತ್ರದ ಸಂಗೀತವನ್ನು ಹಂಸಲೇಖ ಸಂಯೋಜಿಸಿದ್ದಾರೆ. ಈ ಚಿತ್ರವು ಅದೇ ವರ್ಷ ತಮಿಳಿನಲ್ಲಿ ತಯಾರಾದ ಪಿ ವಾಸು ನಿರ್ದೇಶನದ ಚಿನ್ನತಂಬಿ ಎಂಬ ಚಲನಚಿತ್ರದ ರಿಮೇಕ್ ಆಗಿತ್ತು.
ಚಿತ್ರದ ನಿರ್ಮಾಣ

ರವಿಚಂದ್ರನ್ ಅವರ ಕನಸಿನ ಯೋಜನೆ "ಶಾಂತಿ ಕ್ರಾಂತಿ"ಯು ಆರ್ಥಿಕ ಸೋಲನ್ನು ಅನುಭವಿಸಿದ ನಂತರ ಈ 'ಚಲನಚಿತ್ರದ ನಿರ್ಮಾಣವನ್ನು ಪ್ರಾರಂಭ ಮಾಡಿದರು. "ಶಾಂತಿ-ಕ್ರಾಂತಿ"ಯ ನಟಿ ಮತ್ತು "ಅಂಜದ ಗಂಡು", "ಯುಗಪುರುಷ" ಮತ್ತು "ರಣಧೀರ" ಚಿತ್ರಗಳ ನಾಯಕಿ ಖುಷ್ಬೂ ಸಹಾಯ ಮಾಡಿದರು. ಅವರು ಅಂತಿಮವಾಗಿ ಚಿನ್ನತಂಬಿ ಚಿತ್ರದ ನಿರ್ಮಾಪಕರಿಗೆ ರಾಮಚಾರಿ ಚಿತ್ರದ ನಿರ್ಮಾಪಕರಾಗಲು ಮನವೊಲಿಸಿದರು. ಆಕೆ ಡಬ್ಬಿಂಗ್ ಹಕ್ಕುಗಳನ್ನು ಸಹ ಖರೀದಿಸಿದಳು. ನಂತರ, ರವಿಚಂದ್ರನ್ ವಿತರಕರನ್ನು ಹುಡುಕಲು ಪ್ರಯತ್ನಿಸಿದರು. ಸಂಪೂರ್ಣ ಯೋಜನೆ ಇಲ್ಲದೆ, ರವಿಚಂದ್ರನ್ ತಮ್ಮ ವಿತರಣಾ ಹಕ್ಕುಗಳನ್ನು ಮಾರಾಟ ಮಾಡಿದರು. ರಾಮಚಾರಿ ಚಿತ್ರವು ಹಿಟ್ ಆಯಿತು.
ಪಾತ್ರವರ್ಗ

* ರವಿಚಂದ್ರನ್ ರಾಮಾಚಾರಿ ಆಗಿ
* ಮಾಲಾಶ್ರೀ ನಂದಿನಿಯಾಗಿ
* ಲೋಕೇಶ್
* ಸುಮಿತ್ರಾ ಲಕ್ಷ್ಮಿ ಆಗಿ
* ಪ್ರಕಾಶ್ ರೈ
* ದೊಡ್ಡಣ್ಣ ಜ್ಯೋತಿಷಿ ಆಗಿ
* ಗಿರಿಜಾ ಲೋಕೇಶ್ ಸರಸ ಆಗಿ
* ಮೈಸೂರು ಲೋಕೇಶ್ ಮುಕ್ಕಣ್ಣನಾಗಿ
* ಜ್ಯೋತಿ
* ಮಂಜುಮಾಲಿನಿ ತ್ರಿಪುರಸುಂದರಿ ಯಾಗಿ
* ಸತ್ಯಭಾಮಾ ತ್ರಿಪುರಸುಂದರಿಯ ತಾಯಿಯಾಗಿ
* ಮಾಸ್ಟರ್ ಮಂಜುನಾಥ್ ಎಳೆಯ ರಾಮಾಚಾರಿಯಾಗಿ
ಹಿನ್ನೆಲೆ ಸಂಗೀತ

ಹಂಸಲೇಖ ಈ ಚಿತ್ರಕ್ಕೆ ಹಿನ್ನೆಲೆ ಸಂಗೀತವನ್ನು ಕೊಡುವುದಲ್ಲದೆ ಚಿತ್ರದ 8 ಗೀತೆಗಳಿಗೆ ಸಾಹಿತ್ಯವನ್ನು ಮತ್ತು ಸಂಗೀತವನ್ನೊದಗಿಸಿದ್ದಾರೆ.


ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ವರ್ಗ:ಶತದಿನೋತ್ಸವದ ಕನ್ನಡ ಚಿತ್ರಗಳು
ಸೆಂಟ್ರಲ್ ರೌಡಿ (ಚಲನಚಿತ್ರ)

ಸೆಂಟ್ರಲ್ ರೌಡಿ,ಬಿ.ರಾಮಮೂರ್ತಿ ನಿರ್ದೇಶನ ಮತ್ತು ಆರ್.ವಿ.ಶ್ರೀನಿವಾಸುಲು ನಿರ್ಮಾಪಣ ಮಾಡಿರುವ ೧೯೯೧ರ ಕನ್ನಡ ಚಲನಚ್ರಿತ್ರ. ಈ ಚಿತ್ರಕ್ಕೆ ಶಂಕರ್ ಗಣೇಶ್ ಸಂಗೀತ ನಿರ್ದೇಶನ ಮಾಡಿದ್ದಾರೆ. ಪ್ರಭಾಕರ್ ಮತ್ತು ಅಂಜನಾ ಮುಖ್ಯ ಪಾತ್ರಗಳಲ್ಲಿ ನಟಿಸಿದ್ದಾರೆ.


ವರ್ಗ:ವರ್ಷ-೧೯೯೧ ಕನ್ನಡಚಿತ್ರಗಳು
ಪಾತ್ರವರ್ಗ

*ನಾಯಕ(ರು) = ಪ್ರಭಾಕರ್
*ನಾಯಕಿ(ಯರು) = ಅಂಜನಾ
*ಮುಖ್ಯಮಂತ್ರಿ ಚಂದ್ರು
*ದೊಡ್ಡಣ್ಣ
ಹಾಡಗಳು

{| class="wikitable"
|-
! ಕ್ರಮ ಸಂಖ್ಯೆ
! ಹಾಡು
! ಗಾಯಕರು
|-
| 1
| ಬೀದಿಗೆ ಬಾರೆ
| ಸುಂದರ್, ಮಂಜುಳಾ ಗುರುರಾಜ್
|-
| 2
| ಹೃದಯ ಮಿಡಿದ
| ಸುಂದರ್, ಮಂಜುಳಾ ಗುರುರಾಜ್
|-
| 3
| ತುಂಬು ಹುಣ್ಣಿಮೆ
| ಸುಂದರ್, ಮಂಜುಳಾ ಗುರುರಾಜ್
|-
ರಾವಬಹಾದ್ದೂರ(ಆರ್.ಬಿ.ಕುಲಕರ್ಣಿ)

ಶ್ರೀ ರಾಮಚಂದ್ರ ಕುಲಕರ್ಣಿಯವರು ರಾವಬಹಾದ್ದೂರ ಎಂಬ ಹೆಸರಿನಲ್ಲಿ ಅನೇಕ ಕತೆ ಹಾಗು ಕಾದಂಬರಿಗಳನ್ನು ಬರೆದ ಕನ್ನಡ ಸಾಹಿತಿ. ಇವರ ಗ್ರಾಮಾಯಣ ಕಾದಂಬರಿಯು ಕನ್ನಡ‍ದ ಹತ್ತು ಶ್ರೇಷ್ಠ ಕಾದಂಬರಿಗಳಲ್ಲಿ ಒಂದು ಎಂದು ಪರಿಗಣಿತವಾಗಿದ್ದು ಕೇಂದ್ರ ಸಾಹಿತ್ಯ ಅಕಾಡೆಮಿಯ ಬಹುಮಾನ ದೊರೆತಿರುವದಲ್ಲದೆ ಭಾರತ‍ದ ಎಲ್ಲ ಭಾಷೆಗಳಿಗೆ ಅನುವಾದವಾಗಿದೆ.
ಜೀವನ

೧೯೧೦ ಸಪ್ಟಂಬರ೨೪ರಂದು ವಿಜಯಪುರ ಜಿಲ್ಲೆಯ ಜಮಖಂಡಿತಾಲೂಕಿನ ಹಿರೆಪಡಸಲಗಿಯಲ್ಲಿ ಜನಿಸಿದರು. ಇವರ ತಾಯಿ ಸುಭದ್ರಾಬಾಯಿ ; ತಂದೆ ಭೀಮರಾವ. ಧಾರವಾಡ‍ದ ಕರ್ನಾಟಕ ಕಾಲೇಜಿನಲ್ಲಿ ಓದಿ, ೧೯೩೫‍ರಲ್ಲಿ ಬಿ.ಎ.ಪದವಿ ಗಳಿಸಿದರು. ಅನೇಕ ವರ್ಷ ಜಯಂತಿ ಮಾಸಪತ್ರಿಕೆಯನ್ನು ನಡೆಯಿಸಿದರು.ಕೆಲ ಕಾಲ ಖಾಸಗಿ ಬ್ಯಾಂಕುಗಳಲ್ಲಿ ಕೆಲಸ ಮಾಡಿದರು.ಸ್ವಾತಂತ್ರ್ಯ ಹೋರಾಟಗಾರ ಕೌಜಲಗಿ ಹನುಮಂತರಾಯರ ಪ್ರೇರಣೆಯಿಂದ ಚರಕಾ ಸಂಘ ಸೇರಿದರು. ೧೯೩೮‍ರಿಂದ ೧೯೪೬‍ರವರೆಗೆ ಚರಕಾ ಸಂಘದ ವ್ಯವಸ್ಥಾಪಕರಾಗಿದ್ದರು.ತನ್ನಂತರ ಸಂಯುಕ್ತ ಕರ್ನಾಟಕ ಪತ್ರಿಕೆಯಲ್ಲಿ ಸಂಪಾದಕೀಯ ವಿಭಾಗಕ್ಕೆ ಸೇರಿಕೊಂಡರು. ಕರ್ನಾಟಕ ರಾಜ್ಯ ಪುನಾರಚನೆಯ ಮೊದಲು, ಆಗಿನ ಮುಂಬಯಿ ಪ್ರಾಂತದ ಮುಖ್ಯ ಮಂತ್ರಿಗಳಾಗಿದ್ದ ಮೊರಾರಜಿ ದೇಸಾಯಿ ಇವರ ವಿರುದ್ಧ ಇವರು ಬರೆದ ಖಾರವಾದ ಲೇಖನಗಳಿಂದಾಗಿ ಸಂಯುಕ್ತ ಕರ್ನಾಟಕ ಪತ್ರಿಕೆಗೆ ಸರಕಾರೀ ಜಾಹೀರಾತುಗಳನ್ನು ನಿಲ್ಲಿಸಲಾಗಿತ್ತು. ಆದರೆ ಚುನಾವಣಾ ಪ್ರಚಾರ ಸಮಯದಲ್ಲಿ ತನ್ನ ತಪ್ಪಿನ ಅರಿವಾದ ಮೊರಾರಜಿಯವರು ಜಾಹೀರಾತುಗಳನ್ನು ಪುನರಾರಂಭಿಸಿದರು. ಬಾಂಗ್ಲಾದೇಶ ಉದಯವಾದ ಹೊಸತರಲ್ಲಿ ರಾವಬಹಾದ್ದೂರರು ಸಂಯುಕ್ತ ಕರ್ನಾಟಕದ ಪ್ರತಿನಿಧಿಯಾಗಿ ಅಲ್ಲಿಗೆ ತೆರಳಿ “ನಾನು ಕಂಡ ಬಂಗ್ಲಾದೇಶ” ಎನ್ನುವ ಪುಸ್ತಕ ಬರೆದರು.
ಕಾದಂಬರಿಗಳು

* ಚಂದ್ರಗ್ರಹಣ ಮೊದಲ ಕಥೆ
* ಗ್ರಾಮಾಯಣ, ಇವರಿಗೆ ಜನಪ್ರಿಯತೆ ಹಾಗೂ ಗೌರವಗಳನ್ನು ತಂದಿತ್ತ ಕಾದಂಬರಿ.
* ಬಾಳುಬಂಗಾರ
* ಬಿತ್ತಿ ಬೆಳೆದವರು
* ಧೂಮಕೇತು
* ಗೌಡರ ಕೋಣ
* ಮುತ್ತು ಕಟ್ಟಿದವಳು
* ಕನಸು-ನನಸು
* ಕಾಂಚನ ಮೃಗ
* ಸೂಜಿಗಲ್ಲು
* ತಬ್ಬಲಿಗಳು
ಕಥಾ ಸಂಕಲನ

* ಮನಸುಟ್ಟ ಕಿಡಿ
* ಮನ ಬೆಳಗಿತು
* ಇತಿಹಾಸ ಭೂತ ಇತ್ಯಾದಿ
ಇತರೆ ಕೃತಿಗಳು

* ಪಂಚಜನ್ಯ ನಾಟಕ
* ನಾನು ಕಂಡ ಬಾಂಗ್ಲಾದೇಶ-ಪ್ರವಾಸ ಕಥನ
* ಸಾಮ್ಯವಾದ
* ಕರ್ಮಯೋಗಿ ಹಣಮಂತರಾಯರು
* ಅಸುರಾಯಣ
* ಇತಿಹಾಸ ಭೂತ
* ವೃಂದಾವನ
* ಮರೆಯದ ನೆನಪುಗಳು
* ಪಡುವಾರಳ್ಳಿ ಪಾಂಡವರು ಚಲನಚಿತ್ರವಾಗಿ ರಚಿಸಿದ್ದಾರೆ.
ಪ್ರಶಸ್ತಿಗಳು

* ಇತಿಹಾಸ ಭೂತಕೃತಿ ಕಥೆಗೆ ೧೯೧೫ರಲ್ಲಿ ಜಾಗತಿಕ ಬಹೂಮಾನ ಲಭಿಸಿತ್ತು.
* ಬಿತ್ತಿ ಬೆಳೆದವರು,ಗೌಡರ ಕೋಣ,ಮರೆಯದ ನೆನಪುಗಳು ಕೃತಿಗೆ ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ದೊರೆತಿದೆ.
* ೧೯೭೫ರಲ್ಲಿ ರಾಜ್ಯ ಸಾಹಿತ್ಯ ಅಕಾಡೆಮಿ ಅವರನ್ನು ಗೌರವಿಸಿತ್ತು.
ನಿಧನ

೧೯೮೪ರ ಡಿಸೆಂಬರ್ ೩೧ರಂದು ನಿಧನ ಹೊಂದಿದರು.

ರಾವಬಹಾದ್ದೂರರು ೧೯೮೪ ಡಿಶಂಬರ ೩೧ರಂದು ನಿಧನರಾದರು.


ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ಮೋಹನ ನಾಗಮ್ಮನವರ

ಮೋಹನ ನಾಗಮ್ಮನವರ ೧೯೬೩ ಅಕ್ಟೋಬರ ೭ರಂದು ಜನಿಸಿದರು.
ಕರ್ನಾಟಕ ವಿಜ್ಞಾನ ಕಾಲೇಜಿನ ವಿದ್ಯಾರ್ಥಿಯಾಗಿದ್ದಾಗಲೆ ಗೋಕಾಕ ಚಳವಳಿ, ದಲಿತ ಚಳವಳಿ ಇತ್ಯಾದಿಗಳಲ್ಲಿ ಪಾತ್ರ. ೧೯೮೪ರಲ್ಲಿ ಕನ್ನಡಮ್ಮ ದಿನಪತ್ರಿಕೆಯಲ್ಲಿ ಕೆಲಸ. ಕೆಲ ಕಾಲ ಲಂಕೇಶ್ ಪತ್ರಿಕೆಯ ಬರಹಗಾರರಾಗಿದ್ದರು. ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘ‍ದ ಆಜೀವ ಸದಸ್ಯರು. ಸಮಗ್ರ ಉತ್ತರ ಕರ್ನಾಟಕದ ಅಭಿವೃದ್ಧಿಗೆ ಆಗ್ರಹಿಸಿದ ಚಳವಳಿಯ ಸಮಯದಲ್ಲಿ ಕೆಲಕಾಲ ಬಳ್ಳಾರಿ‍ಯಲ್ಲಿ ಜೈಲುವಾಸ ಅನುಭವಿಸಿದ್ದಾರೆ.
ಕೃತಿಗಳು
ಕವನ ಸಂಕಲನ

* ವಿಧಾನಸೌಧ
* ಅಗ್ರಹಾರದ ಒಂದು ಸಂಜೆ
* ಮಹಾನಿರ್ಗಮನ
ಕಥಾ ಸಂಕಲನ

* ಚಿಂತಾಮಣಿ
* ಸಂಕಟಪುರದ ನಾಟಕ ಪ್ರಸಂಗ
ಲೇಖನಗಳು

* ಬೆಡಗಿನೆದುರಿನ ಬೆರಗು
* ಕಥನ ಕುತೂಹಲ
* ಬಯಲ ಬೇರ ಚಿಗುರು
* ಸ್ವಾತಂತ್ರ್ಯ ಆಂದೋಲನದ ಪ್ರಮುಖ ಧಾರೆಗಳು
ಸಂಪಾದನೆ

* ಸ್ವಾತಂತ್ರ್ಯ ಚಿಂತನೆ
ಪ್ರಶಸ್ತಿ

* ಅಗ್ರಹಾರದ ಒಂದು ಸಂಜೆ ಕವನಸಂಕಲನದ ಹಸ್ತಪ್ರತಿಗೆ ೧೯೯೪ರ ಮುದ್ದಣ ಕಾವ್ಯ ಪ್ರಶಸ್ತಿ, ಪ್ರಕಟಿತ ಕೃತಿಗೆ ೧೯೯೬ರ ಆರ್ಯಭಟ ಪ್ರಶಸ್ತಿ, ೧೯೯೬ರ ಸಾಹಿತ್ಯ ಪರಿಷತ್ತಿನ ರತ್ನಾಕರ ವರ್ಣಿ - ಮುದ್ದಣ ಅನಾಮಿಕ ದತ್ತಿ ಪ್ರಶಸ್ತಿ, ಆರ್ಯಭಟ ಪ್ರಶಸ್ತಿ ಲಭಿಸಿವೆ.
* ಸಂಕಟಪುರದ ನಾಟಕ ಪ್ರಸಂಗ ಕಥಾಸಂಕಲನಕ್ಕೆ ವಾರಂಬಳ್ಳಿ ಪ್ರತಿಷ್ಠಾನದ ೨೦೦೦ನೆಯ ಸಾಲಿನ ಕಥಾ ಪ್ರಶಸ್ತಿ
* ಸಾಹಿತ್ಯ ಪತ್ರಿಕೋದ್ಯಮದ ಸೇವೆಗೆ ಕರ್ನಾಟಕ ಸರಕಾರವು ೧೯೯೭ರ ಡಾ| ಅಂಬೇಡಕರ ಜಯಂತಿ ಸಂದರ್ಭದಲ್ಲಿ ಸನ್ಮಾನಿಸಿದೆ.
* ೨೦೦೩ರಲ್ಲಿ ಸಾಹಿತ್ಯ, ಸಂಘಟನೆಗಾಗಿ ಬೆಂಗಳೂರಿನ ರಂಗಚೇತನ ಸಂಸ್ಥೆ ನಾಡಚೇತನ ಪ್ರಶಸ್ತಿ ನೀಡಿದೆ.

ವರ್ಗ: ಸಾಹಿತಿಗಳು
ಟಿ.ಜಿ.ರಾಘವ

‘’’ಟಿ. ಜಿ. ರಾಘವ’’’ (ಮಾರ್ಚ್ ೨೮, ೧೯೩೫) ಅವರು ಕನ್ನಡದ ಮಹತ್ವದ ಕಥೆಗಾರರಾಗಿದ್ದಾರೆ.
ಜೀವನ

ಅವರು ಮಾರ್ಚ್ 28, 1935ರ ವರ್ಷದಲ್ಲಿ ಬೆಂಗಳೂರಿನಲ್ಲಿ ಜನಿಸಿದರು. ಟಿ.ಜಿ. ರಾಘವರ ತಂದೆ ಗೋವಿಂದಾಚಾರ್ಯರು. ತಾಯಿ ತಂಗಮ್ಮನವರು. ಸಾಂಪ್ರದಾಯಿಕವಾಗಿ ಅವರ ಮನೆಯ ಮಾತು ತಮಿಳಾದರೂ, ರಾಘವರು ಕಲಿತದ್ದು ಕನ್ನಡದಲ್ಲಿ. ಅವರ ಕೃಷಿಯೂ ಕನ್ನಡದಲ್ಲೇ ಅರಳಿದೆ. ರಾಘವರ ಶಾಲಾ ವಿದ್ಯಾಭ್ಯಾಸ ಗುಬ್ಬಿ, ಶ್ರೀನಿವಾಸಪುರ, ಕೋಲಾರ ಮುಂತಾದೆಡೆಗಳಲ್ಲಿ ನೆರವೇರಿತು. ತಾವು ಚಿಕ್ಕವರಿದ್ದಾಗ ತಮ್ಮ ಅಜ್ಜಿ ಹೇಳುತ್ತಿದ್ದ ಕಥೆಗಳು ಮತ್ತು ತಾಯಿ ಗುನುಗುತ್ತಿದ್ದ ಹಾಡುಗಳೆಂದರೆ ಅವರಿಗೆ ಅಪಾರ ಆಸಕ್ತಿ. ಹೀಗೆ ಬಾಲ್ಯದಲ್ಲೇ ಸಾಹಿತ್ಯದ ಸೂಕ್ಷ್ಮ ಎಳೆ ಅವರನ್ನಾವರಿಸಿತ್ತು.
ಶ್ರೇಷ್ಠ ಗುರುವಿನ ನೆಚ್ಚಿನ ಶಿಷ್ಯ

ರಾಘವರ ಮೊದಲ ಕಥೆ ‘ಟಿಕ್, ಟಿಕ್…’, ಅಂದು ಮೈಸೂರು ವಿಶ್ವವಿದ್ಯಾನಿಲಯದಲ್ಲಿ ಕನ್ನಡ ಇಂಗ್ಲಿಷ್ ಭಾಷೆಯಲ್ಲಿ ಪ್ರಕಟವಾಗುತ್ತಿದ್ದ ‘ವಾರ್ಸಿಟಿ ಟೈಮ್ಸ್’ ಪತ್ರಿಕೆಯಲ್ಲಿ ಮೂಡಿಬಂದಾಗ, ಹಲವಾರು ಪ್ರಬುದ್ಧ ಓದುಗರ ಗಮನ ಸೆಳೆಯಿತು. ಮುಂದೆ ಕಾಲೇಜಿನ ಸಣ್ಣ ಕಥಾ ಸ್ಪರ್ಧೆಯಲ್ಲಿ ‘ಹಾವು ಹೆಡೆಯಾಡಿತು’ ಬಹುಮಾನ ಗಳಿಸಿದಾಗ ಅಲ್ಲೇ ಪ್ರಾಧ್ಯಾಪಕರಾಗಿದ್ದ ಕವಿ ಗೋಪಾಲಕೃಷ್ಣ ಅಡಿಗರ ಗಮನಕ್ಕೆ ಬಂದು, ಅವರ ನೆಚ್ಚಿನ ಶಿಷ್ಯರಾದರು.
ಅಧ್ಯಾಪನ

ಬಿ.ಎಸ್ಸಿ ಪದವಿ ಪಡೆದ ನಂತರ ಕೆಲಕಾಲ ಬೆಂಗಳೂರಿನ ಸೇಯಿಂಟ್ ಅಲೋಷಿಯಸ್ ಹೈಸ್ಕೂಲಿನಲ್ಲಿ ಅಧ್ಯಾಪಕರಾಗಿ ದುಡಿದ ರಾಘವರು, ಅಡಿಗರ ಆಹ್ವಾನದ ಮೇರೆಗೆ ಸಾಗರದ ಲಾಲ್‌ಬಹದ್ದೂರ್ ಕಾಲೇಜಿನಲ್ಲಿ ಶಿಕ್ಷಕರಾದರು. ಮತ್ತಷ್ಟು ವಿದ್ಯಾಕಾಂಕ್ಷೆಯಿಂದ ಧಾರವಾಡಕ್ಕೆ ಹೋಗಿ ಕರ್ನಾಟಕ ವಿಶ್ವವಿದ್ಯಾಲಯದಿಂದ ಇಂಗ್ಲಿಷ್ ಸ್ನಾತಕೋತ್ತರ ಪದವಿ ಪಡೆದರು. ಕೆಲಕಾಲ ಮೈಸೂರಿನ ಜೆ.ಎಸ್.ಎಸ್. ಕಾಲೇಜಿನಲ್ಲಿ ಅಧ್ಯಾಪಕ ವೃತ್ತಿ ನಡೆಸಿದ ನಂತರದಲ್ಲಿ ಮುಂದೆ ಬೆಂಗಳೂರಿನ ಎಂ.ಇ.ಎಸ್. ಕಾಲೇಜು ಸೇರಿ, ನಿವೃತ್ತಿಯವರೆವಿಗೂ ಅಲ್ಲಿಯೇ ಪ್ರಾಧ್ಯಾಪನ ನಡೆಸಿದರು.
ಅಧ್ಯಾಪಕರಿಗಾಗಿ ಹೋರಾಟ

ಅಂದಿನ ಕಾಲದಲ್ಲಿ ಶಿಕ್ಷಕರು ಅನುಭವಿಸುತ್ತಿದ್ದ ಬವಣೆಗಳನ್ನು ನೀಗಿಸಲು ನಿರಂತರವಾಗಿ ಶ್ರಮಿಸಿದ ಟಿ. ಜಿ. ರಾಘವರು ಕೋರ್ಟು, ಕಚೇರಿಗಳಿಗೆ ಲೆಖ್ಖವಿಲ್ಲದಷ್ಟು ಅಲೆದಾಡಬೇಕಾಗಿ ಬರುತ್ತಿತ್ತು. ಹೀಗಾಗಿ ಉದ್ಯೋಗದ ಜೊತೆ ಜೊತೆಗೆ ಈ ಕಾಯಕವೂ ಸೇರಿ ಅವರಿಗೆ ಬರೆಯಲು ಸಿಗುತ್ತಿದ್ದ ಬಿಡುವು ಕಡಿಮೆಯಾಗಿತ್ತು. ಹೀಗಿದ್ದರೂ ಅವರು ಮೂಡಿಸಿದ ಬರಹಗಳು ಸತ್ವಯುತವೆನಿಸಿವೆ.
ಸಾಹಿತ್ಯ

ಕಥೆಗಳು

#ಜ್ವಾಲೆ ಆರಿತು.
#ಸಂಬಂಧಗಳು.
#ಶ್ರಾದ್ಧ.
#ಮತ್ತೊಂದು ಕಥೆ. #ಹಾವು ಹೆಡೆಯಾಡಿತು. #ಟಿಕ್ ಟಿಕ್.
ಕಾದಂಬರಿ

* ಮನೆ. * ವಿಕೃತಿ.
ನಾಟಕ

* ಪ್ರೇತಗಳು
ಚಲನಚಿತ್ರದಲ್ಲಿ

‘ಮನೆ’ ಕಾದಂಬರಿ ಗಿರೀಶ್ ಕಾಸರವಳ್ಳಿಯವರ ನಿರ್ದೇಶನದಲ್ಲಿ ಕನ್ನಡ-ಹಿಂದಿ ಚಲನಚಿತ್ರವಾಗಿ ರಾಷ್ಟ್ರ ಪ್ರಶಸ್ತಿ ಗೌರವಕ್ಕೆ ಪಾತ್ರವಾಗಿದೆ.
ಇತರ ಭಾಷೆಗಳಲ್ಲಿ

'ಮನೆ' ಕಾದಂಬರಿ ಹಾಗೂ 'ಶ್ರಾದ್ಧ' ಕಥೆ ಮರಾಠಿ ಭಾಷೆಗೂ, ‘ಪ್ರೇತಗಳು’ ಮಲೆಯಾಳಂ ಭಾಷೆಗೂ ಅನುವಾದಗೊಂಡಿವೆ. ಅವರ ಕೆಲವೊಂದು ಕಥೆ ಉರ್ದುವಿಗೂ ಭಾಷಾಂತರಗೊಂಡು ಭಾರತದಲ್ಲಷ್ಟೇ ಅಲ್ಲದೆ ಪಾಕಿಸ್ತಾನದ ಪತ್ರಿಕೆಗಳಲ್ಲೂ ಪ್ರಕಟಗೊಂಡು ಮೆಚ್ಚುಗೆ ಗಳಿಸಿವೆ.
ಮಾಹಿತಿ ಕೃಪೆ

ಕಣಜ

ವರ್ಗ:ಕನ್ನಡ ಸಾಹಿತ್ಯ
ಟಿ.ಜಿ.ರಾಘವ
ಎಸ್.ಶೆಟ್ಟರ್

ಡಾ.ಎಸ್.ಶೆಟ್ಟರ್ ಬಳ್ಳಾರಿ ಮೂಲದವರು. ಇತಿಹಾಸದಲ್ಲಿ ಎರಡು ಪಿ.ಎಚ್.ಡಿ. ಪಡೆದವರು.
ಕರ್ನಾಟಕ ವಿಶ್ವವಿದ್ಯಾಲಯ‍ದಲ್ಲಿ ಪ್ರಾಧ್ಯಾಪಾಕರಾಗಿದ್ದರು. ೧೯೭೮‍ರಲ್ಲಿ ಭಾರತೀಯ ಕಲಾ ಇತಿಹಾಸ ಸಂಸ್ಥೆಯನ್ನು ಹುಟ್ಟು ಹಾಕಿದರು. ಕ್ರಿ.ಶ.೧೦೦೦ದಿಂದ ೧೩೦೦ರ ವರೆಗಿನ ಅವಧಿಯ ಕನ್ನಡ, ಹಳಗನ್ನಡ ಕಾವ್ಯಕ್ಕೆ ಸಮ್ಬಂಧಿಸಿದ ೧೪೦ ಸಂಪುಟದ ಹಸ್ತಪ್ರತಿ ಸಂಪಾದಿಸಿರುವರು.ಇವರು ರಚಿಸಿದ ಹೊಯ್ಸಳ್ ಟೆಂಪಲ್ಸ್ ಎರಡು ಸಂಪುಟಗಳಲ್ಲಿ ಹೊರಬಂದಿದೆ.


ಹೈಸ್ಕೂಲಿನಲ್ಲಿ ಓದುತ್ತಿರುವಾಗ ದೇವಾನಾಂ ಪ್ರಿಯ ಅನ್ನುವ ಹೆಸರಿನಲ್ಲಿ ಕತೆಗಳನ್ನು ಬರೆದಿದ್ದಾರೆ.

ಎಸ್.ಶೆಟ್ಟರ್
ಎಸ್.ಶೆಟ್ಟರ್
ಟಿ.ಪಿ.ಅಶೋಕ

ಟಿ.ಪಿ.ಅಶೋಕ ಇವರು ೧೯೫೫ ಆಗಸ್ಟ್ ೨೬ರಂದು ನಂಜನಗೂಡಿನಲ್ಲಿ ಜನಿಸಿದರು. ಸಾಗರದ ಲಾಲ ಬಹಾದ್ದೂರ ಕಾಲೇಜಿನಲ್ಲಿ ಇಂಗ್ಲಿಷ್ ವಿಭಾಗದ ಮುಖ್ಯಸ್ಥರಾಗಿದ್ದಾರೆ. ಪ್ರಜಾವಾಣಿ ಹಾಗು ಮಯೂರ ಪತ್ರಿಕೆಗಳಲ್ಲಿ ಅನೇಕ ವಿಮರ್ಶಾ ಲೇಖನಗಳನ್ನು ಬರೆದಿದ್ದಾರೆ. ಸಂಸ್ಕೃತಿ, ಪರಂಪರೆ ಹೊಂದಿದ ಸ್ಥಳೀಯ ಸಾಹಿತ್ಯ, ವಿಭಿನ್ನ ಭೌಗೋಳಿಕ ಪ್ರದೇಶಗಳ ಸಾಹಿತ್ಯವನ್ನು ಪರಿಪೂರ್ಣವಾಗಿ ಅಧ್ಯಯನ ಮಾಡಿದಾಗ ಸಮಗ್ರತೆಯ ದೃಷ್ಟಿಕೋನ ನಮ್ಮಲ್ಲಿ ಮೂಡುತ್ತದೆ ಎಂದು ಖ್ಯಾತ ವಿಮರ್ಶಕರಾದ ಟಿ.ಪಿ.ಅಶೋಕ್‍ರವರು ಹೇಳಿದ್ದಾರೆ.
ಸಾಹಿತ್ಯ ವಿಮರ್ಶೆ

* ಹೊಸ ಹೆಜ್ಜೆ ಹೊಸ ಹಾದಿ
* ಪುಸ್ತಕ ಪ್ರೀತಿ
* ಸಾಹಿತ್ಯ ಸಂಪರ್ಕ
* ಪುಸ್ತಕ ಸಮಯ
* ಸಾಹಿತ್ಯ ಸಂಚಾರ
* ಕಥನ ವೈವಿಧ್ಯ
* ಸಾಹಿತ್ಯ ಸಂಬಂಧ
* ಸಾಹಿತ್ಯ ಸಮೃದ್ಧಿ
* ಕಥನ ಕಾರಣ
* ಕಾವ್ಯ ಪ್ರೀತಿ
* ವಾಸ್ತವತಾವಾದ
* ಸ್ಮೃತಿ ಮತ್ತು ಕೃತಿ
* ಕೃತಿ ಜಗತ್ತು
* ಕಥನ ಭಾರತಿ
* ಕನ್ನಡ ಕಾದಂಬರಿ‌
* ಅತಿ ಸಣ್ಣ ಕತೆ
ಅನುವಾದಗಳು

* ರಿಕ್ತ ರಂಗಭೂಮಿ (ಮೂಲ ರಶಿಯನ್:ಗ್ರೊಟೊವ್‍ಸ್ಕಿ)
* ಫಾದರ್ ಸೆರ್ಗಿಯಸ್ (ಮೂಲ ರಶಿಯನ್:ಟಾಲ್‍ಸ್ಟಾಯರ ಕಿರುಕಾದಂಬರಿ)
* ಓವರ್ ಕೋಟ್(ಮೂಲ ರಶಿಯನ್: ನಿಕೊಲಾಯ್ ಗೊಗೊಲ್ ಇವರ ನೀಳ್ಗತೆ)
ಸಂಪಾದನೆ

* ಸಾಹಿತ್ಯ ವಿಮರ್ಶೆ
* ಕಾರಂತರ ಮಂಥನ
* ವೈದೇಹಿ ವಾಚಿಕೆ
* ಅರೆ ಶತಮಾನದ ಅಲೆ ಬರಹಗಳು ‌‌
* ಶ್ರೀರಂಗ ಸಂಪುಟ-೧
* ಕೆ.ವಿ.ಸುಬ್ಬಣ್ಣನವರ ಆಯ್ದ ಬರಹಗಳು
* ಎ.ಕೆ.ರಾಮನುಜನ್‌ ನೆನಪಿನ ಸಂಪುಟ
* ಆರ್ಕೆಸ್ಟ್ರಾ ಮತ್ತು ತಂಬೂರಿ
ಪ್ರಶಸ್ತಿಗಳು

* ಸಾಹಿತ್ಯ ಸಂಪರ್ಕ ಕೃತಿಗೆ ಕರ್ನಾಟಕ ಸಾಹಿತ್ಯ ಅಕಾಡೆಮಿ ಬಹುಮಾನ ಹಾಗು ವಿ.ಎಂ.ಇನಾಮದಾರ ಸ್ಮಾರಕ ಬಹುಮಾನ
*ಕಥನ ಭಾರತಿ ವಿಮರ್ಶಾಕೃತಿಗೆ ಕೇಂದ್ರ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ.


ವರ್ಗ:ಕನ್ನಡ ಸಾಹಿತ್ಯ
ಟಿ.ಪಿ.ಅಶೋಕ